ไปเดินเมกาบางนาเลยแวะทานร้านวิวดี เจ้าดังแถวนั้นดู ร้านนี้เปิดร้านตั้งแต่ 17.00 น - 1.00 น. ไปถึงฟ้ายังสว่างอยู่ ก็ได้วิวดีไปอีกแบบ ตัวร้านรอบล้อมไปด้วยบึงตกแต่งสวยงาม เหมาะกับการนั่งชิว ร้านมีที่จอดรถในตัว เสียดายยุงเยอะไปหน่อย ร้านมีพัดลมไล่ยุงแต่เหมือนจะไม่เพียงพอกับจำนวนโต๊ะ ยุงกัดตั้งแต่ขาถึงหน้าเลยค่ะ

อาหารที่สั่งวันนั้นมี
- ฉู่ฉี่กุ้ง (350 บาท) ได้กุ้งมาสี่ตัวรสชาติเข้มข้นอร่อนมาก
- ปลากระพงสามรส (380 บาท) ปลาตัวใหญ่ ซ๊อสและเครื่องสามรสก็รสชาติดี จานนี้มาถึงควรทานทันที ไม่งั้นปลาจะไม่กรอบ
- ยำหัวปลี (180 บาท) จานนี้รสชาติใช้ได้ ใส่หมูสับและกุ้งด้วย
- ทอดมันปลากราย (150 บาท) เสิร์ฟมาชิ้นเล็กๆแห้งๆหลายๆชิ้น ไม่สมราคา ไม่แนะนำค่ะจานนี้

ราคาอาหารไม่บวกอะไรเพิ่มแล้ว โดยรวมวิวดี อาหารใช้ได้ แต่ราคาค่อนข้างแพงและยุงเยอะไปหน่อยค่ะ